Kære Medlemmer af Alternativet, Rudersdal.

Så er der under to uger til, vi ved, om Alternativer får pladser I kommunalbestyrelsen.

Valgkampen er I fuld gang. De tre kandidater løber fra valgmøde til valgmøde. Foreninger, skoler, gymnasier, gamle og unge, nydanskere og gammeldanskere, TV og radio vil alle høre, hvad vi mener og synes. 10 medlemmer inklusive bestyrelsen med familiemedlemmer og gode venner har bidraget til at sætte plakater op (selvom de fleste af os egentlig helst var fri for det gadesvineri). Og I den nærmeste fremtid venter uddeling af fliers på torve og ved stationer. Kl. 7 om morgenen kan du finde nogen af os ved stationerne og de næste weekender ved butikstorvene. Flere af os vil også husstandsomdele nogle af vore 1000 fliers. Vi kan selvfølgelig bruge dig til at hjælpe. Ring til Michael McDonald på tlf 29709256, hvis du vil give en hånd og et par ben med.

På lørdag d.11/11 er det ”Alternativet planter håb dag”, og vi deler 75 rosmariner med madopskrifter ud på Majpladsen I Birkerød kl. 10:30 og 75 på Nærum torv fra kl. 12. Mød os et af stederne eller begge og vær med til at skabe en god stemning og opmærksomhed.

Sammen med Alternativet Furesø har vi fået Ross Jackson, der bor lige på grænsen mellem de to kommuner, til at donere en stor annonce for Alternativet. De penge medlemmerne har doneret bliver også brugt til en annonce I næste uge. Tak for hver en krone. Der er desværre ikke samlet penge ind til hele omkostningen. Annoncer er dyre, så en samlet bestyrelse har stillet underskudsgaranti. Du kan hjælpe, nu ved at bruge MobilePay, erhvervsnummer 41057.

D.21/11 er jeg tilforordnet på Skovly skole og både Ejvind Slotved og jeg er tilforordnede på plejehjem og I private hjem I denne og næste uge. Det glæder vi os faktisk til.

Vi er, alle borgere, inviterede til at deltage I kommunens valgcafe I Administrationscentret, Store sal, Stationsvej 36, 3460 Birkerød fra kl. 20 til ca. 23:30. Af hensyn til forplejningen vil man gerne vide, hvor mange, der kommer. Så hvis du vil med, bedes du give mig besked senest d.13/11 på rudersdal@alternativet.dk eller sms 41160752.

I aften er TV2 på Havarthigården I Øverød. Alternativet er ikke med I debatten. Det er kun udvalgte partier. Samtlige partier I Rudersdal har skrevet under på et brev til TV2’ s ledelse om det udemokratiske I den form forfattet af Henrik Hjortdal. Flere fra bestyrelsen og andre vil være til stede med det lille skilt ”Der er også Alternativet.” Dejligt, hvis vi mødes.

Fortsat god valgkamp og tak for bidrag fysisk eller kr.

Bedste hilsner, Christa If Jensen, forperson.